Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: 1995. évi LIII. törvény a Nemzeti Környezetvédelmi Program (a továbbiakban: a Program) megalkotásának elrendelésével a korábban meglévõ hazai tervezési rendszerek
Paragraph Index: 436

2006. végéig azokon a településeken kell megoldani az ivóvíz minõségének javítását, ahol az arzénkoncentráció meghaladja a 30 µg/l-t, valamint azokon a településeken, ahol a nitrittel, bórral, fluoriddal szennyezett ivóvizek minõsége nem felel meg az új határértékeknek. 2009. végéig a 10 µg/l arzén koncentráció feletti és az ammónium-ion határérték feletti szennyezõdést tartalmazó ivóvizek minõségének javítását el kell végezni. Az érintett települések száma 877, az érintett lakosok száma 2 750 000 fõ, az ország lakosságának 27,4%-a. A Dél-Alföldi, az Észak-Alföldi és a Dél-Dunántúli Régióban a felszín alatti vízkészletek természetes elemdúsulásai teszik szükségessé az ivóvíz minõségének javítását. Felszíni és felszín alatti vízkészleteink minõségének védelme érdekében a települési szennyvizek elvezetése és tisztítása valamennyi régióban jelentõs fejlesztést igényel, a csatornahálózat bõvítésétõl a III. szennyvíztisztítási fokozat kiépítésén át, a gazdaságosan nem csatornázható települések szennyvizének és a szennyvíziszapok ártalommentes elhelyezéséig. A Nemzeti Települési Szennyvíz-elvezetési és -tisztítási Megvalósítási Program 2008 végéig tartó 1. ütemében elõirányzott feladatok: — gyûjtõhálózat kiépítése az érzékeny területen a 10 ezer lakosegyenérték feletti települési agglomerációkban; — az elvezetett települési szennyvíz legalább biológiai (II. fokozat), az érzékeny területen levõ 10 ezer lakosegyenérték feletti agglomerációk esetében III. fokozatú tisztítása. Az EU ISPA elõcsatlakozási programja keretében a 2000—2002 közötti idõszakban több csatornázási és szennyvíztisztítási projekt kapott jóváhagyást. Ezek között szerepel Gyõr, Szeged, Pécs, Sopron szennyvízelvezetõ hálózatának bõvítése, szennyvíztisztító kapacitásának növe- 2003/142. szám lése. 2003-ban további projektek benyújtására kerül sor (Budapest, Debrecen, Kecskemét, Szombathely szennyvízgazdálkodási projektek). A keletkezõ települési hulladék gyûjtése csaknem teljes körû, a szelektív gyûjtésnek csak kísérletei mûködnek. A hulladékgazdálkodási törvény azon elõírásának következtében, amely szerint a települési önkormányzat köteles közszolgáltatást szervezni a hulladék kezelésére, mára alig néhány településen nincs megoldva a szilárd hulladék gyûjtése és ártalmatlanítása. Az eltérõ településszerkezet következtében fõleg a jellemzõen aprófalvas települések között találhatók azok a települések, ahol a közszolgáltatás nem biztosított (pl. Baranya és Borsod-Abaúj-Zemplén megye). Az erõsebben iparosodott és egyben nagyobb laksûrûségû területeken — fõleg a Közép-Magyarországi Régióban — a keletkezõ hulladékmennyiség az országos átlag fölötti értékeket mutat. Az eddig jóváhagyott ISPA projektek Észak-Magyarország (2 db), valamint az alföldi (7 db) és a dunántúli (3 db) régiók hulladékgazdálkodását támogatják, további 5 projekt elõkészítés alatt van. A komplex hulladékgazdálkodási programok/projektek kiterjednek a szelektív gyûjtés bevezetésére, gyûjtõszigetek, hulladékudvarok, válogató és komposztáló telepek kialakítására, ezen kívül a hulladéklerakók kapacitásának bõvítésére, új hulladéklerakók létesítésére, a meglevõ lerakók rekultivációjára. Az elkövetkezõ években valamennyi régióban el kell érni az életminõség, a környezetállapot további javítását, valamint az infrastruktúra-hálózatok fejlesztését. A szükséges intézkedések elõkészítése és végrehajtása során figyelembe kell venni azokat a sajátosságokat, amelyeket egyebek mellett az adott területegység földrajzi elhelyezkedése, településszerkezete, gazdasági életben betöltött szerepe, aktivitása jelent. 2.1.3. A környezeti elemek állapota Levegõ Az NKP-I indulásakor levegõtisztaság szempontjából az ország területének 13,2%-a mérsékelten szennyezett (9,3%), vagy szennyezett (3,9%) volt, és ez a lakosság csaknem felét érintette (az összterületi arány 2000-ben 11% volt). Jelentõs mennyiségben kibocsátott légszennyezõ anyagok a kén-dioxid, a nitrogén-oxidok, a szén-monoxid, a szén-dioxid és a szilárd anyag. Az ipari termelés jelentõs visszaesése, a technológiaváltás és az ólmozott benzin beszüntetése kedvezõen, a növekvõ gépjármûforgalom azonban kedvezõtlenül befolyásolta a levegõ tisztaságát. A kéndioxid és a szilárd anyag kibocsátásában 1980 óta folyamatos és jelentõs mértékû csökkenés következett be. Az nitrogén-oxidok esetében a mérsékelt csökkenés után a közlekedésbõl származó terhelés fokozódása miatt ismét enyhe növekedés tapasztalható. Az illékony szerves vegyületek kibocsátása 1985 óta folyamatosan csökkent, egészen az

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes